**UPRAVNI ODJEL ZA POLJOPRIVREDU,**

 **RIBARSTVO I EU FONDOVE**

KLASA:323-04/22-1/7

URBROJ: 2198-14/1-22-3

**Zadar, 14. listopada 2022. godine**

Na temelju članka 5. Odluke o potporama za razvoj i unapređenje lovstva za 2022. godinu,

(KLASA: 323-04/22-1/7; URBROJ: 2198-01-22-2), Upravni odjel za poljoprivredu, ribarstvo i EU fondove raspisuje

  **JAVNI POZIV**

**za podnošenje zahtjeva za dodjelu sredstava potpora iz područja lovstva na području**   **Zadarske županije za 2022. godinu**

Provođenje i sufinanciranje mjera provodi se kroz slijedeće potpore:

1. Potpora za unos sitne divljači u lovišta (pernata divljač i zec);

2. Potpora za izgradnju i adaptaciju lovnogospodarskih i lovnotehničkih objekata i izvođenje

 infrastrukturnih radova u lovištu (sanacija postojećih šumskih i poljskih putova)

3. Potpora za osiguranje lovišta od šteta od divljači na poljoprivrednim kulturama, štete na

 lovnotehničkim i lovnogospodarskim objektima i šteta na divljači

4.Potpora za lovnu kinologiju, lovno streljaštvo, natjecanja lovačkih pasa te osposobljavanje

 lovačkih pasa za rad u lovu u cilju provedbe mjera Siguran lov

5. Potpora za pripremu projektne dokumentacije za izgradnju ili legalizaciju lovačkih kuće

 (domova) u svrhu razvoja lovnog turizma te pripremu prijavne dokumentacije za EU

 fondove

6. Potpora za promidžbu lovstva i lovnog turizma i lovnog streljaštva ( izrada kataloga,

 monografija, mrežnih stranica te sudjelovanje na izložbama i sajmovima i organizacija

 stručnih predavanja vezanih za lovno gospodarenje

7. Potpora nabave poljoprivrednih strojeva za obradu i pripremu tla u lovištima

8. Potpora nabave sredstava i opreme za dezinfekciju u cilju sprečavanja ASK

9. Potpora za zbrinjavanje lešina divljih svinja dostavom potvrde u nadležne ovlaštene veterinarske organizacije u svrhu laboratorijske pretrage na ASK

10. Potpora za sufinanciranje troškova nabave sustava za korištenje OIE obnovljivih izvora energije (u daljnjem tekstu: Solarni paneli).

**PRIHVATLJIVI TRAŽITELJI ZA DODJELU POTPORA**

1. Lovoovlaštenik lovišta na području Zadarske županije, odnosno pravna ili fizička osoba stekla pravo u lovištu na području Zadarske županije, na temelju Zakona o lovstvu, a na području Zadarske županije ima jedno ili više lovišta (u daljnjem tekstu lovoovlštenik) i koji nemaju dugovanja s osnova lovozakupnina.

2. Savezima, udrugama, koji su nositelji inicijativa na području lovstva, u funkciji razvoja i unapređenja lovstva na području Zadarske županije.

Tražitelj ne smije biti zaposlenik Zadarske županije. Ova odredba se jednako primjenjuje i na s njim povezane osobe, a to su: bračni ili izvanbračni drug, srodnici po krvi u pravoj liniji, posvojitelji, posvojenici ili izvanbračni drugovi svih navedenih.

**KRITERIJI I VISINA POTPORA**

Maksimalan iznos koji se može odobriti tražitelju potpore ne može biti veći od 50% od ukupne uplaćene lovozakupnine za svako pojedino lovište, a maksimalno do 30.000,00 kuna.

Sufinancirati se mogu troškovi koji su nastali i plaćeni od 19. studenog 2021. godini do dana objave Javnog poziva za tekuću godinu.(u daljnjem tekstu: 2022. godina).

**ROK, NAČIN I MJESTO PODNOŠENJA ZAHTJEVA**

***Rok za podnošenje zahtjeva počinje danom objave Javnog poziva, i traje do 14. studenog 2022. godine.***

Popis potrebne dokumentacije nalazi se na obrascu ZŽ-L -2022

Zahtjev za sufinanciranjem podnosi se isključivo na obrascu ZŽ-L-2022. koji se može dobiti u Upravnom odjelu za poljoprivredu, ribarstvo, vodno gospodarstvo, ruralni i otočni razvoj Zadarske županije ili na mrežnoj stranici: [**www.zadarska-zupanija.hr**](http://www.zadarska-zupanija.hr)**.**

Zahtjev za sufinanciranjem i sva potrebnu dokumentacija dostavlja se isključivo na adresu: **Upravni odjel za poljoprivredu, ribarstvo i EU fondove, Božidara Petranovića 8, 23 000 Zadar** s naznakom za dodjelu potpora iz područja lovstva Zadarske županije za 2022. godinu, poštom ili neposrednom predajom u pisarnicu Zadarske županije.

Nepotpuna dokumentacija se neće razmatrati.

**PROCJENA PRIJAVA I DONOŠENJE ODLUKE O DODJELI POTPORA**

Administrativnu obradu pristiglih zahtjeva, uključujući pripremu, zaprimanje i tehničku obradu, uz ovlaštenje da od tražitelja zatraži pojašnjenje ili uređenje zahtjeva, odredi ili zatraži dodatne priloge te kontrolu utroška potpore na terenu obavlja nadležni Upravni odjel.

Prijedlog dodjele potpora utvrđuje i predlaže  Povjerenstvo za odobravanje potpora za razvoj i unapređenje lovstva koje imenuje župan na prijedlog nadležnog Upravnog odjela.

Na temelju prijedloga Povjerenstva iz stavka 2. ovog članka Odluku o odobrenju potpora donosi župan Zadarske županije.

Nadležni Upravni odjel obavještava korisnike o isplati, visini i namjeni odobrene potpore.

Ukoliko je korisnik županijske potpore priložio neistinitu dokumentaciju, dobivena sredstva za tu godinu mora vratiti u Proračun Županije uvećana za iznos zakonskih zateznih kamata.

Pravo na prigovor na Odluku o odobrenju potpora se može podnijeti isključivo na proceduralnu povredu natječajnog postupka, dok se ne može podnijeti na sadržaj odluke o neodobravanju sredstava ili visini sredstava.

Sve isplate podliježu postotnom smanjenju ako traženi iznos za potpore (odobren od strane Povjerenstva za ocjenjivanje) prijeđe ukupnu planiranu vrijednost.